Efter studierne i København drog han i 1921-23 til [[Paris]] for at fortsætte kompositionsstudierne hos [[Albert Roussel]] og [[Paul le Flem]], og i 1932 studerede han i [[Leipzig]] hos [[Hermann Grabner]]. Under opholdet i Paris stiftede han bekendtskab med gruppen [[Les Six]], fransk [[neoklassicisme]] og med [[Igor Stravinskij|Stravinskijs]] musik. 
Formentlig var disse studier i udlandet medvirkende til, at Riisager anses for den mest internationalt orienterede danske komponist i sin generation. 
 
Knudåge Riisagers internationale berømmelse skyldes hovedsageligt hans balletmusik først og fremmest i samarbejdet med [[Harald Lander]]. Det første værk, han komponerede til [[Det Kongelige Teater]], var musikken til balletten ''[[Benzin]]'' af [[Robert Storm Petersen|Storm P.]] med iscenesættelse af [[Elna Ørnberg]] i 1930.
Musik Historie Politiske_bevægelser Ledelse Foreninger Ledere